Diari Oficial de la Generalitat Valenciana


Sumari del DOGV 5036, del 27-06-2005 (2005/7359)

Informació pública de l'alternativa tècnica del programa d'actuació integrada de la unitat d'execució única Dolores Golf, terme municipal de Dolores.
-----------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7359


Organisme emissor
:   San Jose Inversiones y Proyectos Urbanisticos, SA

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única Dolores Golf, terme municipal de Dolores. [2005/F7359]
  
La mercantil San José Inversiones y Proyectos Urbanísticos, SA, a l'empara del que s'establix en els articles 44, 48, 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), ha procedit a formular l'alternativa tècnica de programa d'actuació integrada per al desenvolupament de la unitat d'execució única de sòl no urbanitzable comú, delimitada en el pla parcial (el qual s'adjunta a esta), del sector Dolores Golf, del Pla General d'Ordenació Urbana de Dolores.
  
És objecte de la present iniciativa urbanística l'ordenació detallada, programació i completa urbanització de l'àmbit de la unitat d'execució única que es delimita en el pla parcial del sector Dolores Golf del Pla General d'Ordenació Urbana de Dolores.
  
En compliment del que s'estipula en l'article 48 de la Llei Reguladora de l'Activitat Urbanística, i concordants, es comunica que la referida alternativa tècnica i els projectes adjuntats, sotmesos a informació pública, consta dels documents preceptius següents: memòria de programa, pla parcial, avantprojecte d'urbanització i estudi d'impacte ambiental.
  
Així mateix es posa de manifest que en aplicació dels articles 46 i 48 i concordants de la LRAU, se sotmet la dita alternativa tècnica de PDAI, junt amb la referida documentació adjuntada, a la preceptiva informació pública pel termini de 20 dies hàbils, comptats a partir de la publicació del present anunci en el Diari Oficial de la Generalitat Valenciana.
  
Comunicar que la referida alternativa tècnica de PDAI, junt amb els esmentats documents adjuntats, estan protocol·litzats a la notaria de José Antonio Pellicer Ballester, notari del Col·legi Notarial de València, notari de la ciutat de Dolores, amb domicili al carrer de San Reimundo, 15, Dolores (Alacant).
  
Durant el mencionat termini legal de 20 dies d'informació pública, es podrà comparéixer per qualsevol persona a la referida notaria de la localitat de Dolores, en dia hàbil, de 09.00 a 14.00 hores, a fi d'obtindre còpia de l'acta notarial de protocol·lització dels documents esmentats o bé sol·licitar que se li exhibisca esta.
  
Finalment es fa constar la possibilitat de consultar durant el mateix termini, a l'Ajuntament de Dolores, previs els tràmits oportuns i en horari d'atenció al públic, les actuacions derivades de l'esmentada documentació depositada en este, i es comunica la possibilitat de presentar a l'Ajuntament de Dolores, en relació amb la citada documentació, al·legacions, alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives proposades, tot això segons el que s'establix en els articles 45, 46 i 48 de la LRAU.
  
Este anunci val així mateix per a anunciar el que s'ha establit a aquells titulars cadastrals afectats la identitat o adreça dels quals no consta en el cadastre municipal, i que són els que s'assenyalen tot seguit:
  
Polígon 1, parcel·les 187 i 179.
  
Polígon 2, parcel·les 92,93,95,96,16,23,100,101,102,103,104, 105,106,107,108,109,110,124,132.
  
Polígon 12, parcel·les 132,133 i 136.